Navnet Blu-ray Disc kommer fra den blåfiolette laseren som benyttes til lesing av og lagring til platene. En Blu-ray Disc kan lagre mye større mengder data enn en tradisjonell DVD-plate, på grunn av laserens bølgelengde (405 nm), som er kortere enn i DVD-lesere og -brennere. (DVD-brennere bruker en bølgelengde på 650 nm, CD-brennere 780 nm.) Dette gjør det mulig å lagre større mengder data på den samme fysiske størrelsen.